MSME क कसलेच गॅरंटीबगर3लाख कोटींचं रीण - Goenkaar\nHome देश/विदेश MSME क कसलेच गॅरंटीबगर3लाख कोटींचं रीण\nMSME क्षेत्राक कसलेच गॅरंटी बगर3लाख कोटींचं रीण उपलब्ध जातलें अशी घोशणा केंद्रीय अर्थमंत्री निर्मला सीतारामन हाणी केल्या. पंतप्रधान नरेंद्र मोदी हाणी 20 लाख कोटींचें पॅकेज देशा खातीर जाहीर केलें. ताचे तपशील निर्मला सीतारामन पत्रकार परिशदेंत सांगतात. हें सांगता आसतानाच ताणी MSME क्षेत्राक मोठा थाकाय दिल्या.\n100 कोटीं परस उणी उलाढाल आशिल्ल्या ल्हान आनी मध्यम वेवसायांनक आत्मनिर्भर येवजणेंतल्यान रीण मेळटलें.\n25 कोटीं मेरेन रीण मेळपाची सोय हे येवजणेंत आसा. ह्या रीणा खातीर गॅरंटीची गरज भासची ना.\nल्हान उद्देग उदरगत करून व्हड जावंक शकनासले. कारण तांकां ल्हान उद्देग म्हणून मेळटले फायदे तांकां उलाढाल वाडटकच मेळनात आनी ते व्हडले सर्तींत तिगूंक शकनात. म्हणून सूक्ष्म, लघु आनी मध्यम उद्देगांची MSME ची व्याख्या बदलली.\nउत्पादन हो निकष आसचो ना. उलाढाल आनी गुंतवणूक हेवरवीं सूक्ष्म आनी लघु आनी मध्यम उद्देगांची वर्गवारी जातली. तेप्रमाण तांकां सेवा उद्देगांकय हेच नेम लागू जातले. पयलींचे निकष बदलून ते आतां वाडावपाक आयल्यात अशेंय स्पश्ट केलें.\n20 लाख कोटींचें पॅकेज करचे पयलीं पंतप्रधान नरेंद्र मोदी हाणी विविध केंद्रीय मंत्र्यां कडेन, विविध जाणकारांलागीं चर्चा केली अशी म्हायती अर्थमंत्री निर्मला सीतारामन हाणी दिली. पंतप्रधान नरेंद्र मोदी हाणी जाहीर केल्लें पॅकेज हें देशाच्या विकासा खातीर जाहीर केल्लें पॅकेज आसा.\nदेशाक संबोधित करतना पंतप्रधान नरेंद्र मोदी हाणी 20 लाख कोटींचें जाहीर केलें. ह्या 20 लाख कोटींच्या पॅकेजचे तपशील कितें आसात हें जाणा जावन घेवपा खातीर सगळ्या देशाचें लक्ष हे पत्रकार परिषदेकडेन लागिल्लें. आज फाल्यां आनी परां अशा तीन भागांनी ही पत्रकार परिशद जावपाची आसा.\nइन्कम टॅक्स रिटर्न्स भरपाची मुजत 30 नोव्हेंबर मेरेन वाडयिल्ल्याची म्हायती निर्मला सीतारामन हाणी दिल्या. अत्यंत म्हत्वाची अशी ही घोशणा आसा. करोनाचेंसंकश्ट आनी लॉकडाउन हाका लागून जी स्थिती निर्माण जाल्या तातूंतल्यान थाकाय दिवपा खातीर 20 लाख कोटींचें पॅकेज पंतप्रधान नरेंद्र मोदी हाणी जाहीर केलें. ह्या 20 लाख कोटींच्या पॅकेजींत कितें कितें आसतलें हे विशींची पत्रकार परिषद निर्मला सीतारामन घेतात. ते मजगतींत ताणी ही घोशणा केली.
